Diari Oficial de la Generalitat Valenciana


Sumari del DOGV 4565, del 13-08-2003 (2003/9461)

RESOLUCIÓ de 17 de juliol de 2003, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la línia aèria de mitjana tensió a 20 kV, d'unió entre la LAMT al CTI Albardaneras Rojas i la LAMT al CTI La Higuera, als termes municipals de Dénia i Pedreguer (Alacant), i se'n declara, en concret, la utilitat pública. Expedient número JUEXPR/2001/12 (ATLIRE2001/68).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9461


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 17 de juliol de 2003, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la línia aèria de mitjana tensió a 20 kV, d'unió entre la LAMT al CTI Albardaneras Rojas i la LAMT al CTI La Higuera, als termes municipals de Dénia i Pedreguer (Alacant), i se'n declara, en concret, la utilitat pública. Expedient número JUEXPR/2001/12 (ATLIRE2001/68). [2003/F9461]
  
Mitjançant Resolució d'este Servei Territorial d'Indústria i Energia, de data 30 d'octubre de 2001, se sotmeté a informació pública l'aprovació del projecte d'execució, autorització administrativa, declaració en concret d'utilitat pública, l'estudi d'impacte ambiental i la relació concreta i individualitzada de béns i drets afectats per la línia aèria de mitjana tensió a 20 kV, d'unió entre la LAMT al CTI Albardaneras Rojas i la LAMT al CTI La Higuera, als termes municipals de Dénia i Pedreguer (Alacant), després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, tot publicant-se anuncis en el Diari Oficial de la Generalitat Valenciana amb data 23 de novembre de 2001, en el Butlletí Oficial de la Província d'Alacant amb data 17 de novembre de 2001 i en El Periódico d'Alacant amb data 15 de novembre de 2001.
  
Durant el període d'informació pública es presentaren al·legacions: Ángeles Vives Puig Cerver, propietària de la finca A-PE-17, manifestà que no estava conforme amb la col·locació en la seua finca d'un suport de la línia elèctrica, i en cas que en fóra necessària la instal·lació s'hi ubicara en un límit. Així mateix, sol·licita que se li pague la indemnització corresponent; Francesc Ballester Forners, en nom i representació de Jaime Miralles Noguera, propietari de la finca A-PE-2, va sol·licitar que s'indique al seu representat el lloc on s'instal·larà el suport i que s'evite perjudicar o destruir el muntatge del sistema de regatge gota a gota que hi ha en l'esmentada finca; Vicente Roig Serra, propietari de la finca A-PE-18, manifestà que estava conforme amb el traçat descrit en el projecte, sempre que el suport es col·loque en el límit de la finca i en el punt indicat en el pla del projecte i que la seua instal·lació implique la substitució i retirada del suport existent 93 V-681; Francisca Artigues Agulles, propietària de la finca A-PE-15, manifestà que estava conforme amb el traçat descrit en el projecte, sempre que el suport es col·loque en el límit de la finca i en el punt indicat en el pla del projecte en tràmit.
  
Les al·legacions van ser contestades per l'entitat beneficiària, que posa de manifest el següent: respecte de l'afectada Ángeles Vives Puig Cerver, contestà que en la seua finca no s'instal·larà cap suport, sinó únicament una servitud aèria de línia elèctrica de 40 metres lineals i que procedirà a pagar tots els danys i perjudicis que se li causen mitjançant el preu just corresponent; en contestació a les al·legacions de Francesc Ballester Forners, manifestà que els plans a escala del traçat de la línia projectada i de la ubicació dels pals es troben a l'Ajuntament de Pedreguer i al Servei Territorial d'Indústria i Energia de la Generalitat Valenciana, perquè qualsevol persona interessada puga consultar-los i que la instal·lació del suport no impedirà que continue regant-se la finca. No obstant això, si durant l'execució de les obres s'afectara algun regatge gota a gota, Iberdrola Distribución Eléctrica manifestà que en procedirà a la restitució de manera immediata i sense perjudici que pague tots els danys i perjudicis causats en la finca, mitjançant el preu just corresponent; en contestació a les al·legacions de Vicente Roig Serra, manifestà que el projecte es realitzarà d'acord amb els plànols parcel·laris que apareixen en el projecte, en els quals s'especifica la ubicació dels pals de l'estesa elèctrica i que tots els béns afectats pel projecte s'indemnitzaran mitjançant el pagament del corresponent preu just; en contestació a les al·legacions de Francisca Artigues Agulles, manifestà que el projecte es realitzarà d'acord amb els plànols parcel·laris que apareixen en el projecte en els quals s'especifica la ubicació dels pals de l'estesa elèctrica i que tots els béns afectats pel projecte s'indemnitzaran mitjançant el pagament del corresponent preu just.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que haurà de determinar, de mutu acord o mitjançant el corresponent expedient de preu just, el jurat provincial d'expropiacions, i atés que en data 30 d'abril de 2003 la Conselleria de Medi Ambient de la Generalitat Valenciana ha atorgat la declaració d'impacte ambiental.
  
En virtut d'això, de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre (BOE de 28.11.1997), este Servei Territorial d'Indústria i Energia ha resolt:
  
Aprovar el projecte d'execució i autoritzar a Iberdrola Distribución Eléctrica, SA, la instal·lació de la línia aèria de mitjana tensió a 20 kV, d'unió entre la LAMT al CTI Albardaneras Rojas i la LAMT al CTI La Higuera, als termes municipals de Dénia i Pedreguer (Alacant), i declarar-ne, al mateix temps, la utilitat pública, en concret, establint-se en tot cas les següents prescripcions:
  
Primera. En tot moment haurà de complir-se el que s'establix en el Reial Decret 1.955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, de 27 de novembre, del Sector Elèctric.
  
Segona. El termini d'execució de les obres i instal·lacions serà de nou mesos a partir de l'ocupació real de les finques afectades.
  
Tercera. Les instal·lacions que s'autoritzen per la present resolució hauran de realitzar-se d'acord amb el projecte i la resta de la documentació tècnica presentada, i quedarà especificat en les següents dades bàsiques: tensió de 20 kV; longitud total de la línia aèria de 792 m i l'obertura mitjana de 132 m; nombre de suports: 6 metàl·lics; conductors: LA-56 d'alumini-acer galvanitzat de 54,6 mm2 de secció; aïllament: cadenes d'aïlladors de caperutxa i tija. Té el seu origen en el suport existent anterior al CTI Albardaneras Rojas i final en el suport existent núm. 720463 a substituir de la LAMT al CTI La Higuera.
  
Quarta. Iberdrola Distribución Eléctrica, SA, donarà compte de l'acabament de les instal·lacions a este servei territorial per al reconeixement definitiu i l'alçament de l'acta de posada en servici de les instal·lacions; sense este requisit no hi podran entrar en funcionament.
  
Cinquena. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, es pot interposar recurs d'alçada davant la Direcció General d'Energia de la Conselleria d'Infraestructures i Transport de la Generalitat Valenciana (av. de Blasco Ibáñez, núm. 50, 46968 València), en el termini d'un mes a partir del dia de la publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).